સ્વામિનારાયણ ગુરુકૂળમાં આયોજિત મૂર્તિ પ્રતિષ્ઠા મહોત્સવ અંગે માહિતી આપતાં પૂ.પ્રભુ સ્વામી(પોઇચા સ્વામિનારાયણ મંદિર)એ જણાવ્યું હતું કે, એટલાન્ટાના ગુરુકૂળમાં યોજાનારા વિવિધ કાર્યક્રમો અંતર્ગત તા.29 ઓગસ્ટથી 3 સપ્ટે.દરમિયાન રોજ સાંજે 5 થી 8 સુધી પુરાણી પૂ.કૃષ્ણપ્રિયદાસજી સ્વામીના વ્યાસપીઠપદે ભાગવત્ કથા પારાયણ યોજાશે. તા.31 ઓગસ્ટથી તા.2 સપ્ટે.સુધી 11 કુંડી મહાવિષ્ણુયાગનું આયોજન કરાયું છે. તા.2 સપ્ટે.ના રોજ સમૂૂહ મહાપૂજા યોજાશે, જ્યારે તા.3 સપ્ટેમ્બરે પ્રાણ પ્રતિષ્ઠા વિધિ,મહાઅભિષેક, અન્નકૂટ આરતી, મટકી ફોડ અને જન્માષ્ટમી ઉત્સવના કાર્યક્રમો નિર્ધારિત કરવામાં આવ્યા છે.